CELEX: 32017Y0728(01)
Language: sl
Date: 2017-07-18 00:00:00
Title: Sklep Evropskega bančnega organa, ki potrjuje, da se nenaročene bonitetne ocene nekaterih zunanjih bonitetnih institucij po kakovosti ne razlikujejo od njihovih naročenih bonitetnih ocen (2016/C 266/05)

28.7.2017   
            
            
               SL
            
            
               Uradni list Evropske unije
            
            
               C 244/3
            
         Sklep Evropskega bančnega organa, ki potrjuje, da se nenaročene bonitetne ocene nekaterih zunanjih bonitetnih institucij po kakovosti ne razlikujejo od njihovih naročenih bonitetnih ocen (2016/C 266/05)
   (2017/C 244/03)
   ODBOR NADZORNIKOV EVROPSKEGA BANČNEGA ORGANA JE –
   ob upoštevanju Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (1) (v nadaljnjem besedilu: uredba EBA in organ EBA),
   ob upoštevanju člena 138 Uredbe (EU) št. 575/2013 (2) (v nadaljnjem besedilu: uredba CRR),
   OB UPOŠTEVANJU NASLEDNJEGA:
   
               (1)
            
            
               V skladu s členom 138 uredbe CRR se nenaročene bonitetne ocene zunanje bonitetne institucije (v nadaljnjem besedilu: ECAI) lahko uporabljajo za določanje uteži tveganja za aktivne postavke in zunajbilančne postavke pri izračunu kapitalskih zahtev, pri čemer mora organ EBA potrditi, da se nenaročene bonitetne ocene te ECAI po kakovosti ne razlikujejo od naročenih bonitetnih ocen iste ECAI. V skladu z istim členom mora organ EBA to potrditev zavrniti ali preklicati, zlasti če ECAI poskuša z nenaročeno bonitetno oceno pripraviti ocenjevani subjekt do tega, da bi naročil bonitetno oceno ali druge storitve. Posledično je bil Sklep organa EBA (2016/C 266/05), ki potrjuje, da se nenaročene bonitetne ocene nekaterih ECAI po kakovosti ne razlikujejo od njihovih naročenih bonitetnih ocen (3), objavljen dne 22. julija 2016.
            
         
               (2)
            
            
               Nove ECAI, za katere je tudi treba opraviti oceno, ki se nanaša na člen 138 Uredbe CRR, so bile registrirane in potrjene po objavi Sklepa organa EBA 2016/C 266/05. Poleg tega je ena ECAI, ki je že bila registrirana v času objave Sklepa 2016/C 266/05, že začela izdajati nenaročene bonitetne ocene po sprejetju Sklepa o nenaročenih bonitetnih ocenah. Nazadnje, od sprejetja Sklepa 2016/C 266/05 je bila umaknjena registracija bonitetne agencije Feri EuroRating Services AG (4), saj ne ustreza več opredelitvi ECAI, ki je navedena v členu 4(1)(98) Uredbe CRR. Zaradi zgoraj navedenega razvoja dogodkov je treba izdati ocene, navedene v členu 138 Uredbe CRR, tudi za na novo registrirane ali potrjene ECAI in za tisto ECAI, ki na novo nudi nenaročene bonitetne ocene. Potrebno je tudi odstraniti sklicevanja na organ, ki se od izdaje Sklepa 2016/C 266/05 ni uvrstil med ECA.
            
         
               (3)
            
            
               Zadevne ECAI so bile obveščene o tem, da namerava organ EBA sprejeti ta sklep, in so imele priložnost, da predložijo svoje mnenje v zvezi s tem.
            
         
               (4)
            
            
               Sklep 2016/C 266/05 bi moral biti ustrezno spremenjen –
            
         SPREJEL NASLEDNJI SKLEP:
   Člen 1
   Spremembe Sklepa organa EBA št. 2016/C 266/05:
   
               1.
            
            
               V prilogi so na seznam dodane naslednje ECAI:
               
                           —
                        
                        
                           
                              Creditreform Rating AG
                           
                        
                     
                           —
                        
                        
                           
                              Egan-Jones Ratings Co.
                           
                        
                     
                           —
                        
                        
                           
                              HR Ratings de México, S.A. de C.V.
                           
                        
                     
                           —
                        
                        
                           
                              EuroRating Sp. z o.o.
                           
                        
                     
                           —
                        
                        
                           
                              modeFinance S.r.l.
                           
                        
                     
                           —
                        
                        
                           
                              Rating-Agentur Expert RA GmbH
                           
                        
                     
         
               2.
            
            
               V prilogi je s seznama odstranjena naslednja ECAI:
               
                            
                        
                        
                           
                              FERI EuroRating Services AG
                           
                        
                     
         Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Londonu, 18. julija 2017
      
         
            Za odbor nadzornikov
         
         Andrea ENRIA
         
            Predsednik
         
      
   
   
      (1)  UL L 331, 15. 12. 2010, str. 12.
   
      (2)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27. 6. 2013, str. 1).
   
      (3)  UL C 266, 22. 7. 2016, str. 4.
   
      (4)  Izjava za javnost ESMA71-99-376 z dne 29. marca 2017.